als_Latn dik_Latn sag_Latn
Suspendimi i Sami Khediras do të thotë se Claudio Marchisio pritet të luajë krahas Miralem Pjanicit në ndeshjen e Ligës së Kampionëve kundër Monacos.
Pas kartonit të verdhë në ndeshjen kundër Barcelonës, mesfushori gjerman nuk mund t’i ndihmojë Juventusit në përballjen e parë gjysmëfinale të garës evropiane.
Në këtë mënyrë, vendin e tij do ta zë Marchisio, i cili edhe pse ka qenë lojtar kyç i Bianconerëve në vitet e fundit, lëndimi e ka penguar që ta rikthejë formën e tij këtë sezon.
Prania e tij në fushë, e ka detyruar Massimiliano Allegrin që t’i stërvitë lojtarët e tij me posedim të topit, meqenëse Khedira është lojtar më fizik, kurse italiani ka më shumë lëvizje.
Sipas njoftimeve nga Vinovo, Marchisio është përshtatur për mrekulli në taktikat e stërvitjes dhe pasimet e tij pritet të jenë të sakta.
Veç kësaj, Il Principino është aktiv edhe në angazhimet e tij për ta rimarrë topin e humbur. Ajo që do t’i mungojë Zonjës së Vjetër është angazhimi fizik dhe vrapimi i madh që bën Khedira në fushë (rreth 2.000 metra për ndeshje më shumë se Marchisio).
Po ashtu, Marchisio është më pak i rrezikshëm në sulm, pasi nuk tenton individualisht, por pason për bashkëlojtarët. Derisa Khedira është gjithmonë i rrezikshëm dhe provon për të shënuar.
Në këtë mënyrë, Pjanic pritet të shkojë më përpara, po ashtu edhe Paulo Dybala do t’i qëndrojë më afër portës kundërshtare. /Telegrafi/
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi. Ju lutem lexoni rregullat këtu.
als_Latn als_Latn als_Latn als_Latn als_Latn als_Latn als_Latn als_Latn als_Latn